emalayalee.com - വലിയ ശാസ്ത്ര നിഗമനങ്ങളും, ചില ചെറിയ സംശയങ്ങളും (ലേഖനം- മൂന്നാം ഭാഗം: ജയന്‍ വര്‍ഗീസ്)
വലിയ ശാസ്ത്ര നിഗമനങ്ങളും, ചില ചെറിയ സംശയങ്ങളും (ലേഖനം- മൂന്നാം ഭാഗം: ജയന്‍ വര്‍ഗീസ്)
ആദിമാനവന്‍.
ചിംബാന്‍സി വിഭാഗത്തില്‍പ്പെട്ട വാലില്ലാക്കുരങ്ങന്മാരില്‍ ആര് മില്യണ്‍ മുതല്‍ എട്ടു മില്യണ്‍ വരെ വര്‍ഷങ്ങള്‍ നീണ്ടു നിന്ന പരിണാമ പാരന്പരയുടെ അവസാനത്തിലാണ് രണ്ടു കാലുകളില്‍ എഴുന്നേറ്റ് നിന്ന് നടക്കാന്‍ തുടങ്ങിയ ആദിമ മനുഷ്യന്‍ രൂപപ്പെട്ടത് എന്നും, അന്നുമുതല്‍ ആണ് ' മനുഷ്യന്‍ ' എന്ന മഹത്തായ പേരില്‍ അവന്‍ വിവക്ഷിക്കപ്പെട്ടത് എന്നുമാണ് പരിണാമ വാദത്തിന്റെ ഉപജ്ഞാതാവായ ചാള്‍സ് ഡാര്‍വിന്‍ പറയുന്നത്. ഡാര്‍വിന്റെ വാദഗതികളെ പിന്തുണച്ചെത്തിയ ആധുനിക ജിയോളജിസ്റ്റുകളും, ബയോളജിസ്റ്റുകളും ഡാര്‍വിനെക്കാള്‍ ഒരു മുഴം കൂടി കൂട്ടിയെറിഞ്ഞു കൊണ്ട്, ചിമ്പന്‍സിയുടെയും, മനുഷ്യന്റെയും ഡി.എന്‍.എ.തന്മാത്രകളില്‍ തൊണ്ണൂറ്റി ആറ് ശതമാനം വരെയുള്ള സമാനതകള്‍ കണ്ടെത്തുകയുണ്ടായി. തങ്ങളുടെ സംരക്ഷണയില്‍ തങ്ങള്‍ വളര്‍ത്തിയെടുത്ത ' ക്ലിന്റ് ' എന്ന ചിമ്പാന്‍സിയില്‍ നടത്തിയ പരീക്ഷണ നിരീക്ഷണങ്ങള്‍ക്കൊടുവിലാണ്, ജോര്‍ജ്ജിയാ അറ്റലാന്റായിലെ 'എമോറി ' യൂണിവേഴ്‌സിറ്റിയിലെ ശാസ്ത്രജ്ഞനായ 'ഫ്രാന്‍സ് ഡി.വാള്‍ ' ന്റെ നേതൃത്വത്തിലുള്ള ഗവേഷണ സംഘം ഈ വാദം പുറത്ത് വിട്ടിട്ടുള്ളത്. ഈ പരീക്ഷണ നിരീക്ഷണങ്ങള്‍ക്കൊടുവില്‍ ഇരുപത്തിനാലാം വയസില്‍ ഹാര്‍ട്ട് ഫെയിലിയര്‍ ആയി പാവം ക്ലിന്റ് കഥാവശേഷനായി എന്നത് മറ്റൊരു കഥ.
ഇനി ബാലി, സുഗ്രീവന്‍ തുടങ്ങിയ കഥാപാത്രങ്ങള്‍ യാഥാര്‍ത്യമായിരുന്നുവെങ്കില്‍ക്കൂടി അവരുടെ സന്തതി പരമ്പരകള്‍ അവരെക്കാള്‍ പുരോഗതി പ്രാപിച് മനുഷ്യനിലേക്ക് കൂടുതല്‍ അടുത്തു നില്‍ക്കണമായിരുന്നു? പകരം സംഭവിച്ചതെന്താണ്? പാവം കുരങ്ങന്‍ അവന്റെ ചാട്ടത്തില്‍ ഒരു മാറ്റവും വരുത്തിയിട്ടില്ല. അറിയപ്പെടുന്ന കാലം മുതല്‍ ആ ചാട്ടത്തിന്റെ സ്‌റ്റൈല്‍ ഒന്ന് തന്നെ! ഒരു ഡബിള്‍ ജംപോ, ട്രിപ്പിള്‍ ജംപോ അവന്‍ പരീക്ഷിച്ചതായോ, അതില്‍ നിന്ന് ഒരു മോഡേണ്‍ പുത്തന്‍ ചാട്ടം അവന്‍ രൂപപ്പെടുത്തിയതായോ അറിവില്ലാ.' മനുഷ്യന്റെ പൂര്‍വികര്‍ കുരങ്ങന്മാരാണ്' എന്ന പ്രസ്താവന കേട്ട് കുരങ്ങന്മാര്‍ പോലും ഊറിയൂറി ചിരിക്കുന്നുണ്ടാവണം?
അടുത്തതില്‍: വര്‍ഗ്ഗ നാശം.
2018-02-27 19:46:47
അല്പജ്ഞാന ശാസ്ത്ര പൊട്ടത്തരങ്ങൾ വിളമ്പുന്നതിനു മുമ്പ് ശാസ്ത്രം പഠിക്കൂ സാറേ. അപ്പോൾ സംശയങ്ങൾക്ക് പൂർണ്ണമായല്ലെങ്കിലും ധാരാളം ഉത്തരങ്ങൾ കിട്ടും.
പിന്നെ, അജ്ഞാതമത്ഭുതമവർണ്ണനീയമായ ഈ പ്രപഞ്ചത്തിന്റെ ഒരു വെറും തുച്ഛഭാഗമായ മനുഷ്യ തലച്ചോറിന് പ്രപഞ്ചത്തിനെ പൂർണ്ണമായി മനസ്സിലാക്കുവാൻ സാധിക്കുകയില്ലയെന്നത് കരതലാമലം പോലെ വ്യക്തമാണ്. അപ്പോൾ മനസ്സിലാക്കുവാൻ പറ്റാത്തതെല്ലാം അവന്റെ/അവളുടെ മായാവിലാസമെന്ന് ദൈവത്തിന്റെ തലയിൽ ചാർത്തി തലയൂരി സമ്പൃപ്തി നേടാം.
പ്രപഞ്ചത്തിന്റെ ഏറ്റവും മഹത്‌സൃഷ്ടി എന്ന് അഹങ്കരിക്കുന്ന മനുഷ്യന് എങ്ങിനെയെങ്കിലും എല്ലാം വിശദീകരിക്കണമല്ലോ.